open-index/open-wikipedia-markdown huggingface dataset:
Շատրվան Թատերական հրապարակում (Դոնի Ռոստով)

**Շատրվան Թատերական հրապարակում** (), ամենամեծ շատրվանը Ռուսաստանի Դաշնության Դոնի Ռոստով քաղաքում։ Գտնվում է քաղաքի Թատերական հրապարակում։

## Պատմություն
1936 թվականին Մաքսիմ Գորկու անվան ակադեմիական թատրոնի շինարարության ավարտից հետո հարևանությամբ ստեղծվեց Թատերական պուրակ՝ կենտրոնում շատրվանով։ Հեղինակը երիտասարդ քանդակագործ, Դոնի Ռոստովի գեղարվեստական ուսումնարանի շրջանավարտ Եվգենի Վուչետիչն էր։

Շատրվանը կենտրոնում պատվանդանի վրա չորս ատլանտներով արձանախմբով քառակուսի ավազան է։ Ատլանտները պահում են դեպի վեր ցայտող շիթերով գավաթը։ Խումբը շրջապատված է պատվանդանների վրա գորտերով և կրիաներով, որոնց բերաններից ցայտում են հորիզոնական շիթեր։ Քաղաքային լեգենդը վկայում է, որ երիտասարդ քանդակագործն այդ երկկենցաղների մռութներին տվել է քաղաքի որոշ պաշտոնյաների դիմագծեր։ Քանդակները պատրաստված էին բետոնից՝ սպիտակ ցեմենտի վրա։

Հայրենական մեծ պատերազմի տարիներին շատրվանն ավերվել է։ Այն վերականգնվել է 1950-ական թվականներին, որքան հնարավոր է դատել լուսանկարներով, ամբողջ ծավալով։ Սակայն 1970-ական թվականներին գորտերն ու կրիաները շատրվանից բացակայում էին։ Հնարավոր է, որ 20 տարվա ընթացքում քանդակագործական տարրերը քայքայվել են, կենդանիներին հեռացրել են, իսկ ատլանտներին որպես օգնություն գավաթի կենտրոնի տակ տեղադրել են հենարան՝ կասկածելով բետոնե տղամարդկանց ձեռքերի ուժին։

1999 թվականին նշված Դոնի Ռոստովի 250-ամյակին ընդառաջ շատրվանը վերանորոգեցին՝ վերադարձնելով նախնական տեսքը։ Փոխվեցին միայն նյութերը. հարթակը սալապատվեց բնական քարով, ատլանտների, գորտերի և կրիաների  քանդակները կատարվեցին պղնձի վրա թափահանման տեխնիկայով։ Երեկոյան ժամերին շատրվանը լուսավորվում է գունավոր լույսերով։

## Պատկերասրահ

Фонтан и каскады в западном партере Театральной.JPG
Фонтан на Театральной площади (вблизи).JPG
Фонтан на Театральной площади (на фоне театра).JPG
Фонтан на театральной.jpg


## Ծանոթագրություններ

## Արտաքին հղումներ
* Շատրվան Թատերական հրապարակում, Դոնի Ռոստով 

Կատեգորիա:1936 հիմնադրումներ
Կատեգորիա:Դոնի Ռոստովի շենքեր և կառույցներ
Կատեգորիա:Շատրվաններ
Մարիո Պալանտի

**Մարիո Պալանտի** (, ), իտալացի ճարտարապետ, Արգենտինայի և Ուրուգվայի մայրաքաղաքներում մի շարք կաևոր շենքերի նախագծերի հեղինակ։

## Կենսագրություն
Մարիո Պալանտին ծնվել է 1885 թվականին Միլանում։ Ճարտարապետություն է ուսանել Բրերա ակադեմիայում և Միլանի պոլիտեխնիկական համալսարանում։ Ավարտելուց անմիջապես հետո ոսկե մեդալ է ստացել Բրյուսելում կայացած միջազգային ցուցահանդեսում և 1909 թվականին մեկնել է Բուենոս Այրես աջակցելու իր հայրենակից Ֆրանսիսկո Ջիանոտիին՝ ստեղծելու Իտալիայի տաղավարը 1910 թվականի Հարյուրամյակի միջազգային ցուցահանդեսի համար։

Շուրջ 20 տարի Պալանտին իր հարուստ հայրենակիցների համար աշխատել է Լա Պլատա գետի երկու կողմերում։ 1909-1919 թվականներին նա իր  նախագծերում կիրառել է վերածննդի և մոդեռն ոճերի տարբերակներ, այնուհետև իրականացրել է իր տպավորիչ աշխատանքները Բուենոս Այրեսում, այդ թվում` Պալասիո Բարոլոն և Կաստելար հյուրանոցը (երկուսն էլ Avenida de Mayo պողոտայում), բնակելի շենք Սանտա Ֆե և Կալաո պողոտաների անկյունում, Քրայսլեր պալատը (այժմ հայտնի է որպես Ալկորտա պալատ), որն իր տանիքում ավտոմոբիլային փորձարկման ուղի է ունեցել, ինչպես Թուրինի առաջին FIAT գործարանը։

## Պարգևներ
100px Իտալիայի թագի շքանշան

## Մատենագիտություն
* Mario Palanti, Prima esposizione personale d'architettura nella Repubblica Argentina, Milano, Stab. di arti grafiche Rizzoli e Pizzio, 1917 [1] Università di Bologna
* Mario Palanti, Cinque anni di lavoro, Casa Editrice de Arte Bestetti & Tumminelli, 1924 - 152 pagine
* Mario Palanti, Auditorium: progetti, Roma, anno XIII E.F., Editore Rizzoli, 1935 - 33 pagine
* Mario Palanti, Torre Littoria: progetti, Milano, anno XIII E.F, Editore Rizzoli, 1935 - 46 pagine
* Mario Palanti, Architettura per tutti, editore E. Bestetti, 1946 - 303 pagine
* Mimi Böhm, Buenos Aires, Art Nouveau, Ediciones Xavier Verstraeten, Buenos Aires, 2005.

## Պատկերասրահ

Recoleta Avenida Santa Fe y Callao esquina NE.jpg|Roccatagliata շենք (1920) 
Barolo, La Inmobiliaria y Congreso Nacional.jpg|Պալասիո Բարոլո, Բուենոս Այրես (1923)
Buenos Aires - Palacio Barolo - Hall principal.jpg|Պալասիո Բարոլ, մուտքի սրահ
Edificio en Avenida Rivadavia obra de Mario Palanti.JPG|Ուբոլդի շենք  (1924)
Hotel Castelar 2008 Buenos Aires.jpg|Կաստելար հյուրանոց (1928) 
Palacio Salvo.jpg|Պալասիո Սալվո, Մոնտեվիդեո (1928)
6902 Barrio Parque.jpg|Պալասիո Ալկորտա (1928) 


## Ծանոթագրություններ

## Արտաքին հղումներ
* ''Prima esposizione personale d'architettura nella Repubblica Argentina'', Milano, Stab. di arti grafiche Rizzoli e Pizzio, 1917
* El Portal de arte y arquitectura en Internet (in Spanish) http://www.arquitectura.com/historia/protag/palanti/palanti.asp

Կատեգորիա:Իտալացի ճարտարապետներ
Կատեգորիա:Իտալացի երկարակյացներ
Ֆելիքս Ալոնսո Կանտորնե

**Ֆելիքս Ալոնսո Կանտորնե** (, ), իսպանացի պետական և քաղաքական գործիչ, մասնագիտությամբ՝ լրագրող։ Կատալոնիայի Ալտաֆուլյա քաղաքի քաղաքապետը և Իսպանիայի 11-րդ գումարման պատգամավորական ժողովի անդամ։

## Կենսագրություն
Ֆելիքս Ալոնսո Կանտորնեն ծնվել է 1959 թվականի օգոստոսի 8-ին Իսպանիայի Բարսելոնա քաղաքում։ Ավարտել է Բարսելոնայի համալսարանի պատմության և աշխարհագրության ֆակուլտետը։ 1976 թվականին աշխատանքային գործունեություն է ծավալել «Cataluña Express»-ում, իսկ 1981 թվականից՝ սպորտային թերթի խմբագրությունում։

1981 թվականին դարձել է Կատալոնիայի կոմունիստական կուսակցության անդամ։ Շուտով դարձել է Կատալոնիայի ժուռնալիստների միության համահիմնադիր անդամ։ Որպես լրագրող աշխատել է Կատալոնիայում հրատարակվող «Սպորտ» հեղինակավոր թերթում, ինչպես նաև իսպանական տարբեր լրագրերում։

Ֆելիքս Ալոնսո Կանտորնեն 1999 թվականին տեղափոխվել է Ալտաֆուլյա, որտեղ նրա նախաձեռնությամբ ստեղծվել է լեզվական խորհուրդ։ 2003 թվականին Իսպանիայի քաղաքային ընտրություններում զբաղեցնում է երկրորդ տեղը՝ ըստ ձայների քանակի։ Պասկուալ Մարագալի նախագահության տարիներին դարձել է Կատալոնիայի ռադիոհեռուստատեսային կորպորացիայի խորհրդատվության խորհրդի անդամ, իսկ 2006 թվականից՝ միջազգային ծառայությունների բաժնի տնօրենը։ Որպես Միավորված և այլընտրանքային ձախերի կուսակցության թեկնածու Ֆելիքսը մասնակցել է 2007 թվականի քաղաքային ընտրություններին, սակայն ձախողվել է։

2011 թվականի ընտրությունների ժամանակ մեծամասնական ընտրակարգով ընտրվել է Կատալոնիայի Ալտաֆուլյա քաղաքի քաղաքապետ։ Պաշտոնավարման ժամանակահատվածում եղել է նաև Տարրագոգեների տարածաշրջանային խորհրդի և Քաղաքային համայնքների անկախության ասոցիացիայի անդամ։ Անթաքույց կերպով դեմ է եղել Իսպանիայում «BCN World» նախագծի իրագործմանը։ 2015 թվականի Իսպանիայի քաղաքային ընտրություններում վերընտրվել է Ալտաֆուլյայի քաղաքապետի պաշտոնում։ 2016 թվականի հունվարի 8-ից՝ Իսպանիայի Թագավորության 11-րդ գումարման պատգամավորական ժողովի անդամ։

## Ծանոթագրություններ

Կատեգորիա:Իսպանիայի կորտեսի պատգամավորներ
Կատեգորիա:Իսպանիայի պետական գործիչներ
Կատեգորիա:Իսպանիայի քաղաքական գործիչներ
Կատեգորիա:Իսպանացի լրագրողներ
Անխելա Բալյեստեր Մունյոս

**Անխելա Բալյեստեր Մունյոս** (, ), իսպանացի պետական և քաղաքական գործիչ, Իսպանիայի 11-րդ և 12-րդ գումարյան պատգամավորական ժողովի անդամ։

## Կենսագրություն
Անխելա Բալյեստեր Մունյոսը ծնվել է 1980 թվականի հունիսի 15-ին Իսպանիայի արևելքում գտնվող Գանդիա քաղաքում։ Ավարտել է Վալենսիայի համալսարանի պատմության, ինչպես նաև Բարսելոնայի ինքնավար համալսարանի միջազգային հարաբերությունների և միջմշակութային հաղորդակցության ֆակուլտետները։

Դրանից հետո ստացել է միջազգային հարաբերությունների մասնագիտական որակավորման մագիստրոսի կոչում։

Համալսարանական կրթությունն ավարտելուց հետո *«մենք մեր պետության քաղաքացիներն ենք»* քաղաքացիական խորհրդի անդամ։ 2014 թվականին անդամակցել է նորաստեղծ «Մենք կարո՛ղ ենք» ձախակողմյան կուսակցությանը, որի հետ մեկտեղ դարձել է Վալենսիայի ինքնավար համայնքի քաղաքացիական խորհրդի անդամ՝ քարտուղարի պաշտոնով։

2015 և 2016 թվականների համընդհանուր ընտրությունների արդյունքում ընտրվել է Իսպանիայի Թագավորության կորտեսի պատգամավոր՝ Վալենսիայի ինքնավար համայնքի ընտրատարածքից։

## Ծանոթագրություններ

Կատեգորիա:Իսպանիայի կին քաղաքական գործիչներ
Կատեգորիա:Իսպանիայի կորտեսի պատգամավորներ
Կատեգորիա:Իսպանիայի պետական գործիչներ
Շանհայի մեծ թատրոն

**Շանհայի մեծ թատրոն**, գտնվում է կենտրոնական բուլվարի խաչմերուկում Huangpi Road South-ի հյուսիսային մասում՝ Խուանպույի հրապարակում։ Տեխնիկապես հագեցած և ամենամեծ թատրոններից մեկն է։ 1998 թվականի օգոստոսի 27-ին՝ բացման պահից իր բեմում ներկայացվել է ավելի քան 6000 բեմադրություններ։ Շանհայի նստավայրի տանը օպեայի թատրոնում 2015 թվականին կայացել է Laureus World Sports Awards-ը։

## Ճարտարապետություն
Թատրոնը զբաղեցնում է 2,1 հա, նրա ընդհանուր մակերեսը կազմում է 70,000 քմ և այդ տարածքում կարող է տեղավորվել երեք թատրոն՝ Lyric Theatre ունի 1800, դրամատիկական թատրոնը՝ 600, իսկ թատրոն-ստուդիան՝ 300 նստելատեղ։ Lyric Theatre բեմը ունի մոտ 1700 քմ տարածք, որտեղ ներառված է հիմնական բեմը, հետևի աստիճանները, աջ և ձախ լրացուցիչ բեմերը։ Թատրոնի լրացուցիչ կազմի մեջ մտնում են հանդիսությունների դահլիճը, դրամարկղը և ստորգետնյա կայանատեղին։

Տարբերակիչ շենքի ճարտարապետական ոճը մշակվել է հայտնի ARTE Charpentier ընկերության ճարտարապետ Ժան-Մարի Շարպանտիեի կողմից։ Թատրոնի ներքին հարդարանքը ստեղծել է Studios Architecture-ը։

## Ծանոթագրություններ

## Արտաքին հղումներ
* 
* 

Կատեգորիա:1998 հիմնադրումներ Չինաստանում
Եվրոպայի ամենախոշոր մզկիթների ցանկ

Ստորև ներկայացված ցանկը կազմված է Եվրոպայի և Ասիայի պատմամշակութային և աշխարհագրական բաժանման հիման վրա, համաձայն որի Եվրոպայի հարավարևելյան սահմանը անցնում է Մեծ Կովկասի ջրբաժանով։ Եթե հիմնվենք Եվրոպա և Ասիա աշխարհամասերի ֆիզիկական բաժանման վրա, համաձայն որի Կումա-Մանիչի իջվածքը համարվում է երկու աշխարհամասերը կապող տեղանք, ապա Գրոզնիի և Մախաչկալայի գլխավոր մզկիթները գտնվում են Ասիայում։

Ցանկում ներառված չեն ավերված կամ մասամբ պահպանված մզկիթները, որոնց թվին է դասվում է Սևիլյայի մզկիթը, որի մինարեթը պահպանվել է մինչ օրս և ունի 98 մետր բարձրություն (սկզբնական շրջանում՝ 60 մետր, հետագայում՝ 82 մետր): Ներկայումս այն կոչվում է Հիրալդա։

## Ծանոթագրություններ

## Արտաքին հղումներ
* Мечети Европы

Կատեգորիա:Իսլամը Եվրոպայում
Կատեգորիա:Մզկիթներ
6 Foot 7 Foot

**«6 Foot 7 Foot»** ՝ Լիլ Ուեյնի Tha Carter IV իններորդ ալբոմի սինգլն է։ Այն ITunes-ում պաշտոնապես թողարկվել է 2010 թվականի դեկտեմբերի 16-ին։

## Երաժշտական տեսահոլովակ
2011 թվականի հունվարի 20-ին Լիլ Ուեյնը հայտարարել է, որ սինգլի տեսահոլովակը կլինի գարնանը։ Rap-Up բեռնման լուսանկարում  Lil Wayne պատկերով մի բռնցքամարտիկ։ Տեսահոլովակի պրեմիերան, որը տեղի է ունեցել MTV-ում 2011 թվականի մարտի 3-ին և BET’s 106 & Парк -ում 2011 թվականի մարտի 4-ին։ Տեսահոլովակի ռեժիսորը  Hype Williams է։

## Չարթեր

### Հավաստագրում

## Ծանոթագրություններ

Կատեգորիա:2010 երգեր
Կատեգորիա:2010 սինգլներ
Կատեգորիա:2011 սինգլներ
Կատեգորիա:Երգեր այբբենական կարգով
Կատեգորիա:Հիփ հոփ
Կատեգորիա:Սինգլներ այբբենական կարգով
Բեգլերբեգի

**Բեգլերբեգի** բեյլերբեյ [բեգերի բեգ (թուրք. բեգտեր)], զինվորական տիտղոս։ Զորապետ, հրամանատար իմաստով գործածել են Ռումի սելջուկները, իլխանյանները, Եգիպտոսի մամլուքները, օսմանյան թուրքերը։ Թուրքիայում Բեգլերբեգիները իրենց ենթակա նահանգներում՝ բեգլերբեգություններում, սուլթանի փոխանորդներն էին՝ վարչական ու զինվորական արտակարգ լիազորություններով և բաժին ունեին այդ նահանգների «պետական հողերից»։ Նրանք կրել են նաև «փաշա» տիտղոսը։ 18-րդ դարի կուսակալներին հատուկ Բեգլերբեգի անվանման հետ օգտագործվել է «վալի» անունը, որը հետզհետե փոխարինել է նրան։ Բոգլթրբեգի Սեֆևյան Պարսկաստանում եղել է սահմանամերձ կուսակալությունների կառավարիչների տիտղոս։ Պարսկաստանում կային 13 բեգլերբեգություններ, այդ թվում՝ Չուխուր-Սաադինը (Երևան)։

Կատեգորիա:Թուրքերեն բառեր և արտահայտություններ
Կատեգորիա:Օսմանյան կայսրության կառավարություն
Կատեգորիա:Օսմանյան կայսրության քաղաքականություն
Կատեգորիա:Թուրքիայի պատմություն
Կատեգորիա:Ազգային և էթնիկ առաջնորդման կոչումներ
Կատեգորիա:Օսմանյան տիտղոսներ
Կատեգորիա:Իրանի տիտղոսներ
Սոնիա Ֆառե Ֆիդալգո

**Սոնիա Ֆառե Ֆիդալգո** (, ), իսպանացի պետական և քաղաքական գործիչ, մասնագիտությամբ՝ ուսուցիչ, Իսպանիայի 12-րդ գումարման պատգամավորական ժողովի անդամ։

## Կենսագրություն
Սոնիա Ֆառե Ֆիդալգոն ծնվել է 1976 թվականի հունվարի 3-ին Իսպանիայի Օսպիտալետ դե Լյոբրեգատ քաղաքում։ Եղել է Կատալոնիայի գիտությունների ազգային ակադեմիայի բանասիրական գիտությունների դոկտոր։ Նախկինում աշխատել է միջնակարգ դպրոցում, որպես կատալաներեն լեզվի մասնագետ։

1989 թվականից ի վեր զբաղվել է կամավորական գործունեությամբ և ապա՝ քաղաքականությամբ։

Իսպանիայում տեղի ունեցած խորհրդարանական և տեղական ինքնակառավարման մարմինների ընտրությունների արդյունքում 2016 թվականի հուլիսի 12-ին դարձել է Իսպանիայի Թագավորության օրենսդիր մարմնի՝ կորտեսի անդամ։ Ընտրվել է Բարսելոնայի ընտրատարածքից։

## Տես նաև
* Անխելա Բալյեստեր Մունյոս

## Ծանոթագրություններ

Կատեգորիա:Իսպանացի մանկավարժներ
Կատեգորիա:Իսպանիայի կին քաղաքական գործիչներ
Կատեգորիա:Իսպանիայի կորտեսի պատգամավորներ
Կատեգորիա:Իսպանիայի պետական գործիչներ
Վլադիսլավ Ռամմ

**Վլադիսլավ Ռամմ** (, ), ռուս երգիչ։ «MBAND» խմբի անդամ  (2014 - 2015 թվականներ)։

## Կենսագրություն
Ծնվել է 1995 թվականի սեպտեմբերի 17-ին Կեմերովոյում։ Տղայի դաստիարակությամբ զբաղվում է հայրը։ Սերը դեպի երաժշտություն նա ժառանգել է իր մայրիկից, ով աշխատում էր երաժշտական թատրոնում։ Նրա մանկության մասին շատ քիչ տեղեկություններ կան։ Մանկուց նա ցանկանում էր դառնալ հայտնի մարդ, այդ իսկ պատճառով նա շատ էր պարապում։ Սկզբից Վլադիսլավը սովորում էր երաժշտական դպրոցում նվագելով դաշնամուր և սովորում երաժշտական այլ գործիքներ։ Հետագայում նա սկսել է վոկալ սովորել մասնավոր պարապմունքների ժամանակ։

Վլադիսլավ Ռամմի առաջնելույթը հեռուստատեսությամբ տեղի է ունեցել 2014 թվականի սեպտեմբերի 13-ին «Ուզում եմ գնալ Մելաձեյի մոտ» հեռուստաշոուի շրջանակներում։ 2014 թվականի նոյեմբերի 22-ին նա հաղթել է մրցույթում և դարձել «MBAND» խմբի անդամ։ «MBAND» խմբում նա ստացել է շատ մրցանակներ ինչպիսին են՝ Kids' Choice Awards, Fashion People Awards, MTV Europe Awards: Որպես դերասան նա նկարահանվել է ռուսական հայտնի «Всё исправить» ֆիլմում, մարմնավորելով գլխավոր դերերից մեկը։

2015 թվականի նոյեմբերի 12-ին Վլադիսլավը հայտարարել է, որ ցանկանում է դառնալ մենակատար երգիչ։ Նա շնորհակալություն է հայտնել իր պրոդյուսերին և խմբի մնացած անդամներին մաղթելով նրանց նոր հաջողություններ։ «Մուզ-ՏՎ»-ի հարցազրույցի ժամանակ նա նշել է, որ ցանկանում է շարունակել իր կարիերան առանց պրոդյուսերի։ Կոնստանտին Մելաձեյի հավաստմամբ Վլադիսլավը չի կարող մենակտարի գործունեություն ծավալել, քանի որ նա պայմանագիր ունի մինչև 2021 թվականը։ 2016 թվականի դեկտեմբերի 25-ին նա հրապարակեց նոր ալբում «#Перvый»: 2017 թվականի հունվարի 19-ին հրապարակեց «Влияние» երգը  iTunes-ում և  Google Play-ում։ Հենց առաջի օրն էլ երգը iTunes-ում զբաղեցրեց թոփ չարթերը, իսկ մի քանի օր հետո Google Play-ի թոփ չարթերը։

## Անձնական կյանք
Ամուսնացած էր Վերոնիկա Գեներալվոյի հետ, սակայն երբ Վլադը հայտնի դարձավ, նա ստիպված էր բաժանվել կնոջից։ Այդ ամուսնությունից նա ունեցավ  դուստր Նիկոլ անունով։ Նաև ունեցել էր սիրավեպ  «ՎԻԱ Գրա» խմբի Միշա Ռոմանովայի հետ, սակայն խմբից հեռանալու պատճառով զույգը բաժանվեց։

## «MBAND» հետ երգերում
*2014 թվական — Она вернётся
*2015 թվական — Дай мне
*2015 թվական — Посмотри на меня
* 2015 թվական — Чего ты хочешь?
* 2015 թվական — Ангелы не умирают

### Սոլո ալբոմ
* 2017 թվական — #перvый

## Տեսագրություն
### Տեսահոլովակներ «MBAND» հետ

### Սոլո տեսահոլովակներ

## Ֆիլմագրություն
* Всё исправить-2016 թվականին

## Հեռուստատեսություն
### «MBAND» հետ
* Ռեալիթի շոոու  «Один день с MBAND» («СТС Love»)-2015 թվականի սեպտեմբերի 9-ից հոկտեմբերի 25-ը

## Ծանոթագրություններ

## Արտաքին հղումներ
* [Պաշտոնական կայքը [ՎԿ]-ում ]
* [Պաշտոնական կայքը [Ինստագրամ]ում]

Կատեգորիա:1995 ծնունդներ
Կատեգորիա:21-րդ դարի երգիչներ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Երաժիշտներ այբբենական կարգով
Կատեգորիա:Ռուս դերասաններ
Կատեգորիա:Ռուս երգիչներ
Կատեգորիա:Ռուսաստանի փոփ-վոկալիստներ
Կատեգորիա:Սեպտեմբերի 17 ծնունդներ
Ֆրանչեսկո Բրիոսկի

**Ֆրանչեսկո Բրիոսկի** (, ), իտալացի մաթեմատիկոս։

## Կենսագրություն
Բրիոսկին ծնվել է Միլանում 1824 թվականին։ 1847 թվականին ավարտել է Բոռոմեո քոլեջը։ 1850 թվականից Պավիայի համալսարանում դասավանդել է վերլուծական մեխանիկա։ 1861 թվականին Իտալիայի միավորումից հետո ընտրվել է Իտալիայի խորհրդարանի պատգամավոր, ապա երկու անգամ նշանակվել Իտալիայի կրթության նախարարության քարտուղար։ 1863 թվականին հիմնադրել է Միլանի պոլիտեխնիկական համալսարանը, որտեղ աշխատել է մինչև մահը. դասավանդել է հիդրավլիկա, վերլուծական մեխանիկա և շինարարական տեխնիկա։ 1865 թվականին ընդգրկվել է Թագավորության Սենատում։ 1870 թվականին դարձել է Լինչեի ազգային ակադեմիայի անդամ, 1884 թվականին՝ Լինչեի ազգային ակադեմիայի նախագահ Քվինտինո Սելլայի պաշտոնավարման ավարտից հետո։ Ղեկավարել է Il Politecnico (Պոլիտեխնիկական համալսարան), 1867-1877 թվականներին՝ Annali di Matematica Pura ed Applicata (Մաքուր և կիրառական մաթեմատիկայի տարեգրություն)։ Մահացել է Միլանում 1897 թվականին։ 
[մինի|Բրիոսկիի գերեզմանաքարը [Միլանի մոնումենտալ գերեզմանատուն|Միլանի մոնումենտալ գերեզմանատանը]]

## Ստեղծագործություններ
* Opere matematiche di Francesco Brioschi. Pubblicate per cura del comitato per le onoranze a Francesco Brioschi (G. Ascoli, E. Beltrami, G. Colombo, L. Cremona, G. Negri, G. Schiaparelli), vol. 1 (U. Hoepli, Milano, 1901–1909)
* *Opere matematiche di Francesco Brioschi pubblicate per cura del Comitato per le onoranze a Francesco Brioschi...* (vols. 1-5) (U. Hoepli, Milano, 1901–1909)
* Théorie des déterminants et leurs principales applications (Mallet-Bachelier, Paris, 1856) (French translation of "La teorica dei determinanti e le sue principali applicazioni" by E. Combescure)

## Պարգևներ
* 100px Սրբեր Մավրիկիոսի և Ղազարի շքանշան
* 100px Սավոյի քաղաքացիական շքանշան
* 100px Իտալիայի թագի շքանշան
* 100px Իտալիայի միասնության հուշամեդալ
* 100px Իտալիայի 5 օրերի քաղաքացիական հուշամեդալ

## Ծանոթագրություններ

## Արտաքին հղումներ
* Mac Tutor biography 
* 
* Tricomi: La Matematica Italiana 1800-1950 (entry on Brioschi )

## Աղբյուրներ
**Grande Dizionario Enciclopedico* (UTET, 1967)
**Enciclopedia Universal *(Rizzoli-Larousse, 1967)

Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Բավարիայի գիտությունների ակադեմիայի անդամներ
Կատեգորիա:Իտալացի մաթեմատիկոսներ
Կատեգորիա:Իտալիայի քաղաքական գործիչներ
Կատեգորիա:Մաթեմատիկոսներ այբբենական կարգով
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Ռուսաստանի ԳԱ թղթակից անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կիմ Յուն Ա

**Կիմ Յուն Ա** (Հանգըլ՝ 김윤아, Հանջա՝ 金倫我, ), հարավկորեացի երգչուհի և երգահան։ Նա հայտնի է, որպես ժամանակակից Jaurim ռոք խմբի անդամ։ Նա նաև թողարկել է մի քանի սոլո ալբոմներ։

Նահայտնվել է նաև մյուզիքլներում, ինչպիսիք են «Ռեբեկա»-ն։

## Սկավառակագրություն
**Ալբոմներ**
* Shadow of Your Smile / 2001
* Glass Mask / 2004
* 315360 / 2010
* The Pain of Others / 2016

**OST**
* One Fine Spring Day / 2001
* Freesia / 2007
* Lucid Dream / 2015
* The Road / 2016
* Voice / 2017
* Kite / 2017

**Թվային Սինգլ**
* KYRIE / 2016
* Goodbye / 2016
* Glass / 2016

## Ֆիլմագրություն
**Ֆիլմ**

**Հեուստատեսային դրամա**

## Ծանոթագրություններ

## Արտաքին հղումներ
* 
* 
*  Kim Yoon-ah's Official Site

Կատեգորիա:21-րդ դարի երգչուհիներ
Կատեգորիա:Հարավկորեացի երգահաններ
Կատեգորիա:Հարավկորեացի երգչուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի կոմպոզիտորներ
Ռոզենբուրգ (ամրոց)

**Ռոզենբուրգ ամրոց** (), հիմնադրվել է 12-րդ դարում։ Կենտրոնում ամրոցն էր, իսկ նրա շուրջը՝ հնգանկյուն ներքին բակը։ Մինչ այդ էլ են եղել ավելի հասարակ պաշտպանական ամրություններ։ Ամրոցը գտնվում է Կամպ գետի հովտում, նրա աջ վտակի` Դունայի վրա Ավստրիայում, Խերոնի շրջանում, Ներքին Ավստրիայի հողերում։

## Պատմություն
Ռոզենբուրգ ամրոցն առաջին անգամ հիշատակվում է 1175 թվականի փաստաթղթերում։ Այն կառուցվել էր Բոհեմիայից դեպի Վենա առևտրական հոսքերը հսկելու նպատակով։ 1433 թվականին ամրոցը նվաճվել է Պրոկոպով Փոքրի կողմից, սակայն ամբողջությամբ չի ավերվել։ 1476 թվականին Ֆրիդրիխ III-ի թագավորական արքունիքի կառավարիչ Կասպար ֆոն Ռոգենդորֆը գնում է ամրոցը, վերանորոգում այն և 1487 թվականին վաճառում Գրաբներ եղբայրներին (Հակոբ, Քրիստոֆ), որոնք շարունակում են ամրոցի ընդլայնման և ամրացման աշխատանքները, իսկ նրանց որդիներն ու թոռները ամրոցը վերածում են վերածննդի ոճով ամրացված բնակավայրի։ Գրաբների ժառանգներից մեկը՝ Սեբաստիանը, այնքան է տարվում ամրոցի վերաշինությամբ, որ ընկնում է պարտքերի տակ և ստիպված է լինում վաճառել այն Հանս Յորգեր ֆոն Տոլլերին։

1611 թվականին ամրոցը գնում է Օլոմոուցի եպիսկոպոս կարդինալ Ֆրանց ֆոն Դիտրիխշտեյնը, որը փորձում է ամրոցի մատուռը վերածել կաթոլիկ եկեղեցու, սակայն նրա ջանքերը զուր են անցնում, քանի որ սկսվում է Երեսնամյա պատերազմը, որը հասնում է Կամպ գետի հովտում գտնվող Ռոզենբուրգ ամրոցը։ Բողոքականների առաջնորդը 1620 թվականին նվաճում է ամրոցը և ոչնչացնում նրա փոքրաքանակ կայազորը։ Միայն կես դար անց Գոյոսների ընտանիքը կրկին վերականգնում է ամրոցը և զարդարում այն։ Չնայած ամրոցը կորցրել էր իր ռազմական նշանակությունը, սակայն մինչև 17-րդ դար շարունակվում էր նրա ընդարձակման աշխատանքները։

## Արդի շրջան
Այժմ ամրոցը գործում է որպես թանգարան, որի հավաքածուի կազմում կան միջին և նոր դարերի նկարների հավաքածուներ, արվեստի գործեր, կահույք և անգամ զենքեր։ Կա նաև դահլիճ, ուր ցուցադրվում է բարոն Ֆերդինանտ ֆոն Էնգելսխոֆենի կողմից հավաքված նախապատմական իրերը։

## Գրականություն

## Ծանոթագրություններ

## Արտաքին հղումներ
* Rosenburg - official site 

Կատեգորիա:12-րդ դարի հիմնադրումներ
Կատեգորիա:Ամրոցներ այբբենական կարգով
Կատեգորիա:Ավստրիայի դղյակներ
Մանե-Էռնա Շիրինյան

**Մանե-Էռնա Սերգեյի Շիրինյան** (), հայ պատմաբան, բյուզանդագետ։ Պատմական գիտությունների դոկտոր (2002)։

## Կենսագրություն
Մանե-Էռնա Շիրինյանը ծնվել է 1952 թվականին՝ Ախալքալաքում։ 1975 թվականին ավարտել է Լենինգրադի պետական համալսարանի դասական բանասիրության, 1976 թվականին՝ Երևանի պետական համալսարանի ռուսական բանասիրության ֆակուլտետները։ 1976-1978 թվականներին Երևանի պետական համալսարանում հունարեն և լատիներեն է դասավանդել, 1976-1977 թվականներին` Երևանի ռուսաց և օտար լեզուների մանկավարժական ինստիտուտում, 1982-1990 թվականներին` ՀԽՍՀ ԳԱ արևելագիտության ինստիտուտի գիտաշխատող, 1990-1999 թվականներին՝ Մատենադարանի ավագ գիտաշխատող, 1999 թվականից՝ հին բնագրերի ուսումնասիրման և հրատարակման գիտական խմբի ղեկավար։

1998 թվականից՝ «Հայկականք» (Armeniaca), 2000 թվականից՝ «Աշտանակ» պարբերագրքերի գլխավոր խմբագիր, 2003 թվականից՝ Մոսկվայում հրատարակվող «Ուղղափառ հանրագիտարանի» (ռուսերեն) համակարգող, Ազգային բյուզանդական կոմիտեի (Մատենադարան) փոխնախագահ։

Աշխատությունները վերաբերում են Հունաբան դպրոցի թարգմանություններին, վաղ բյուզանդական և հայկական պատմագրությանը, հայ-հունական մշակութային կապերին։

## Երկեր
* Socrates Kirchengeschichte, Berlin, 1995 (համահեղինակ).
* The Anonymous Writing of [Zeno], Leiden Bril, 1999 (համահեղինակ).
* Parallel Aligned Text and Bilingual Concordance of the Armenian and Greek Versions of Vita Silvestri, Dutch Studies in Armenian Language and Literature, Amsterdam-Atlanta, 2004 (համահեղինակ).
* The Armenian Version of the Greek Ecclesiastical Canons, Frankfurt Main, 2003 (համահեղինակ).
* Armeniaca, English Summaries of Armenological Publications in Armenia, Y., 2002.

## Ծանոթագրություններ

Կատեգորիա:Կին պատմաբաններ
Կատեգորիա:Հայ բյուզանդագետներ
Կատեգորիա:Հայ պատմաբաններ
Կատեգորիա:Պատմական գիտությունների դոկտորներ
Թարբերտ ամրոց

thumb|300px|Թարբերտ ամրոցը 2008 թ. մինչև վերականգնման աշխատանքները
**Թարբերտ ամրոց**, (), ամրոց, որը գտնվում է Շոտլանդիայի Արգայլ և Բյուտ շրջանում, Իսթ Լոխ Թարբերտի հարավային ափին, Կինթայր թերակղզու հյուսիսային ծայրին։ Միջնադարում Թարբերտ ամրոցը թագավորական ռազմավարական ամրոց էր և Թարբերտի երեք ամրոցներից մեկը։ Ամրոցը ուղղված է նավահանգստին և չնայած կառույցը թվագրվում է 14-րդ դարից ավելի վաղ ժամանակաշրջանին, ամրոցի աշտարակը կառուցվել է 1494 թվականին և կապված է Շոտլանդիայի Ջեյմս IV թագավորի՝ արևմտյան Հայլանդս կատարած այցի հետ։

## Պատմություն
712 թվականին Կենել Լոուրենի և Դել Ռիատայի թագավոր Սելբախ մաք Ֆերչեյրը հրդեհեց ամրոցը, իսկ 731 թվականին ամրոցն այրելու հրաման արձակեց նրա որդին՝ Դունգալ մաք Սելբախը։

1292 թվականին Անգլիայի թագավոր Էդուարդ II-ը ամրոցի վերահսկողությունը հանձնեց Շոտլանդիայի Ջոն II Բալիոլցի արքային։ 13-րդ դարում Թարբերտը ամրացվեց. 1320-ական թվականներին Ռոբերտ Բրյուսը կառուցեց ամրոցի արտաքին մուտքը և աշտարակները՝ կղզիների լորդերի հարձակումներից այն պաշտպանելու համար։ 16-րդ դարում ամրոցի աշտարակներին ավելացվեց դիտակետը, որն այսօր ամրոցից մնացած ամենանշանակալից կառույցն է։ Ամրոցը գտնվում է համանուն գյուղից ավելի բարձր դիրքում, որտեղից երևում է ամբողջ Ֆյորտ-օֆ-Կլայդ ծովածոցը և Լոխ Ֆայնը։ Երբ 1494 թվականին Շոտլանդիայի Ջեյմս IV արքան արշավանք ձեռնարկեց կղզիների լորդերի իշխանությունը վերացնելու համար, Այլիի կոմս Ջոն ՄաքԴոնալդից խլեց ամրոցը։ 1687 թվականին ամրոցը ևս մեկ ռազմական ընդհարման մեջ հայտնվեց, երբ Սքիփնեսի տերը՝ Ուոլտեր Քեմբլը նվաճեց Թարբերտը որպես ամրոց-հենարան Արգայլի 9-րդ կոմս Արչիբալդ Քեմբլի համար՝ Անգլիայում սկիզբ առած Արևմուտքի ապստամբության գործողություններին աջակցելու համար։

Ներկայումս կանգուն են միայն ամրոցի մեկ-երկու պատեր, որոնք սակայն, համարվում են անկայուն։ Ամրոցի դիրքը շատ նպաստավոր է՝ ջրային տարածքների մերձավորության շնորհիվ։

## Ամրոցի կառավարիչներ
* Ջոն դե Լեյնի, 1326 թվական
* Չարլզ Մաք Ալիստեր, 1481 թվական

## Գրականություն
* Դևիդ Հիքս (1982), «Հայլանդ կլանը»,  
* Անալս Ուլստեր, AD 431-1201 (հատոր 1 և 2) edition and translation

## Տես նաև
* Սքիփնեսի ամրոց
* Կինթայր թերակղզի
* Սադդել ամրոց

## Պատկերասրահ

Պատկեր:Tarbert Castle and harbour 20120410.jpg||
Պատկեր:Tarbert Castle 20100927 13c.jpg||
Պատկեր:Tarbert Castle 20120410 tower 15c.jpg||



## Արտաքին հղումներ
*Tarbert Royal Castle 

## Ծանոթագրություններ

Կատեգորիա:Շոտլանդիայի ամրոցներ
Սուրբ Ծննդյան տաճար (Նիժնեկունդրյուչենսկայա)

**Սուրբ Ծննդյան տաճար** (), ուղղափառ տաճար Նիժնեկունդրյուչենսկայա գյուղում (Ուստ-Դոնեցկի շրջան, Ռոստովի մարզ, Ռուսաստան)։ Ենթարկվում է Մոսկվայի պատրիարքարանի Վոլգոդոնյան թեմին։ Կառուցվել է 1906 թվականին։ Որոշ տվյալներով` համարվում է ամենամեծ գյուղական ուղղափառ տաճարը Եվրոպայում։

## Պատմություն
Նիժնեկունդրյուչենսկայա ստանիցան Դոնի զորքի ողջ մարզում ամենահարուստներից մեկն էր։ XX դարի սկզբին այստեղ բնակվել է 7000 մարդ։

Սուրբ Ծննդյան տաճարը դարձել է գյուղում կառուցված երրորդ տաճարը։ Նրանից առաջ XVIII դարում կառուցվել էին երկու փայտե եկեղեցիներ։

Նոր տաճարը որոշել են կառուցել աղյուսից։ 1902 թվականին ճարտարապետ և գլխավոր շինարար Իվան Ռոդոմսկու ղեկավարությամբ սկսվեցին կառուցման աշխատանքները. սկզբում որոշվեց խփել 4000 հատ չորսմետրանոց ցից՝ հիմքի համար, և այդ աշխատատար գործը պահանջեց մեկ տարի։ Այնուամենայնիվ, ընդհանուր առմամբ, աշխատանքն ընթանում էր շատ արագ։ Դրան մասնակցում էր ստանիցայի գրեթե ամբողջ բնակչությունը։

1906 թվականի հոկտեմբերի 12-ին տաճարն օծվեց ավագ երեց Վասիլի Իլյինսկու կողմից։

1930-ական թվականներին իշխանությունները ձեռնարկել են եկեղեցին փակելու փորձեր, որոնք հանդիպել են տեղական բնակչության հակազդեցությանը։  1933 թվականին ժամանած ՆԳԺԿ-ի ջոկատը ցրել է նրա պաշտպաններին, որից հետո գյուղում հետևել են ձերբակալություններ։ Տաճարը փակվել է և կողոպտվել։ Զանգերն ուղարկվել են վերաձուլման։

Երկրորդ համաշխարհային պատերազմի տարիներին տաճարում վերսկսվել են եկեղեցական արարողությունները։ Սակայն արդեն 1961 թվականին տաճարը փակվել է երկրորդ անգամ, և նրա տարածքն օգտագործվել է որպես մարզադահլիճ, իսկ հետո այն վերածվել է կոլտնտեսական պահեստի։

1990 թվականին տաճարը կրկին բացվել է, նույն թվականին սկսվել են վերականգնման աշխատանքները, որոնք շարունակվել են մինչև 2008 թվականը։

## Նկարագրություն
Եկեղեցին ունի երեք խորան. գլխավորն օծվել է ի պատիվ Սուրբ Ծննդյան, հյուսիսայինը՝ Սուրբ Երրորդության, հարավայինը՝ Կազանի Աստվածածնի սրբապատկերի։

Շենքը զբաղեցնում է 940 քառակուսի մետր տարածք, պատերի բարձրությունը 56 մետր է, բարձրությունը գետնից մինչև խաչը՝ 76 մետր։

Պատերը և առաստաղը ներսից նկարազարդված չեն։

## Ծանոթագրություններ

Կատեգորիա:Ռոստովի մարզի եկեղեցիներ
Կատեգորիա:Ռոստովի մարզի տեսարժան վայրեր
Կատեգորիա:Տաճարներ այբբենական կարգով
Իննոկենտիոս XIII

**Իննոկենտիոս XIII** (, աշխարհիկ կյանքում՝ **Պիետրո Միքելանջելո դեի Կոնտի**, , ), Հռոմի Պապ 1721 թվականի մայիսի 8-ից մինչև 1724 թվականի մարտի 7-ը։

## Վաղ տարիներ
thumb|130px|left|Իննոկենտիոս XIII
Պիետրո Միքելանջելո դեի Կոնտի հայտնի ընտանիքից է, որը Հռոմին տվել է 9 պապ, այդ թվում՝ Գրիգոր IX, Ալեքսանդր IV և Իննոկենտիոս III: Միքելանջելոն ծնվել է 1655 թվականի մայիսի 13-ին  Հռոմից ոչ հեռու՝ Պոլիում և եղել է Պոլի կոմս Կարլո II որդին։ Եղել է ճիզվիտների սանը, Սուրբ Աթոռի առաքելական նվիրակի տարբեր գործառույթներ է կատարել։ 1706 թվականին նա դարձել է կարդինալ-քահանա։ 1697 թվականից մինչ 1710 թվականը Պորտուգալիայում հանդես է եկել որպես նվիրակ, որտեղ, ինչպես ենթադրվում է, նրա մոտ տպավորվեցին ճիզվիտների մասին այն անբարենպաստ տպավորությունները, որոնք հետագայում ազդեցին նրանց նկատմամբ իր  վերաբերմունքի վրա։

## Ընտրություն
Կղեմես XI պապի մահվանից հետո 1721 թվականին կոնկլավը ընտրեց նոր Պապ։ Կարդինալները 75 ձայն տվեցին Կոնտիին։ 1721 թվականի առավոտյան նա ընտրվեց՝ վերցնելով Իննոկենտիոս XIII անունը, ի պատիվ Իննոկենտիոս III պապի։ Մայիսի 18-ին նա հանդիսավոր թագադրվեց։ Ընտրվելու ժամանակ Կոնտին արդեն ծանր հիվանդ էր։
## Պապություն
thumb|150px|left|Իննոկենտիոս XIII Պապի ժամանակաշրջանի մետաղադրամ
Իննոկենտիոսի կառավարման շրջանը ծաղկուն էր և համեմատաբար հանգիստ։

Իննոկենտիոսի XIII արգելեց ճիզվիտներին ընդլայնել իրենց գործունեությունը Չինաստանում։ Ֆրանսիացի եպիսկոպոսները դիմեցին նրան «Unigenitus» բուլային ետ կանչելու միջնորդությամբ` յանսենիզմի մեջ մեղադրելով, բայց պապը խնդրանքը մերժեց։

Իննոկենտիոս XIII, ինչպես և իր նախորդը, բարեհաճ վերաբերմունք է ունեցել Ջեյմս Ստյուարդի` բրիտանական գահի «վաղեմի թեկնածուի» նկատմամբ։ Պապի զարմիկը՝ Ֆրանչեսկո Մարիա Կոնտին դարձավ Ջեյմսի արքունական սենեկապետը` Հռոմի Պալացցո Մուտիում։

## Մահ
thumb|200px|справа|Իննոկենտիոս XIII դամբարանը
1724 թվականին Իննոկենտիոս XIII -ը հիվանդացավ։ Նրան տանջում էր ճողվածքները, որոնց մասին նա ոչ ոքի չի ասում, բացի սենեկապետից։ Մի օր ճողվածքը պայթեց` առաջացնելով բորբոքում և տենդ։ Իննոկենտիոս XIII-ը կարգ հիվանդաց խորհրդակատարություն խնդրեց, ապաշխարեց և 1724 թվականի մարտի 7-ին` 69 տարեկան հասակում մահացավ։ Նա հուղարկավորվեց Սուրբ Պետրոսի տաճարում։

## Հետաքրքիր փաստեր
Իննոկենտիոս XIII միջինից բարձր հասակ ուներ, ամուր կազմվածք, պայծառ աչքեր և մեծ քիթ։ Նա մարդկանց երբեք թույլ չէր տալիս իր ներկայությամբ նստել. կարդինալներից և դեսպաններից բացի մյուսները պարտավոր էին ծնկած կամ կանգնած մնալ։

Նրա ծննդյան 350-ամյակի կապակցությամբ` 2005 թվականին գյուղի բնակիչները, որտեղ նա ծնվել է պատարագ մատուցեցին։

## Ծանոթագրություններ

## Արտաքին հղումներ
* Իննոկենտիոս XIII (Պիետրո Միքելանջելո դեի Կոնտի) allvatican.ru 
* "Pope Innocent XIII". Catholic Encyclopedia. New York: Robert Appleton Company. 1913.

Կատեգորիա:Հռոմի պապեր
Շվեդիայում ՅՈՒՆԵՍԿՕ-ի Համաշխարհային ժառանգության ցանկ

**[[Միավորված ազգերի Կրթության, գիտության և մշակույթի կազմակերպություն|ՅՈՒՆԵՍԿՕ-ի]] [[Համաշխարհային ժառանգություն|Համաշխարհային ժառանգության]] ցանկում [[Շվեդիա]]յի օբյեկտները** թվով 15-ն են, որը կազմում է ընդհանուր թվի 1,4 %-ը (2016 թվականի դրությամբ)։ 13 օբյեկտներ ընդգրկված են մշակութային չափանիշներով, որից 1-ը՝ որպես մարդկային ստեղծագործական գլուխգործոց, ևս 1-ը՝ բնական չափանիշներով, և 1 խառը (բնական և մշակութային)։ Բացի դրանից 2014 թվականի դրությամբ 1 օբյեկտ ներկայացված է թեկնածու ցանկում Շվեդիան վավերացրել է Համաշխարհային ժառանգության պաշտպանության կոնվենցիան 1985 թվականի հունվարի 22-ին։ Շվեդիայի առաջին օբյեկտն ընդգրկվել է ցանկում 1991 թվականին, Համաշխարհային ժառանգության հանձնաժողովի 11-րդ նիստում։

## Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։



### Օբյեկտների աշխարհագրական դասավորվածություն



## Թեկնածու օբյեկտների ցանկ
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Շվեդիայի կառավարության կողմից՝ որպես թեկնածու օբյեկտներ։



### Օբյեկտների աշխարհագրական դասավորվածություն



## Ծանոթագրություններ

## Արտաքին հղումներ
* ՅՈՒՆԵՍԿՕ-ի Շվեդական ազգային հանձնաժողով 
* Շվեդիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ 
* Շվեդիայի Համաշխարհային ժառանգության հղումների տեղեկագիրք 

Կատեգորիա:Համաշխարհային ժառանգության ցանկեր
Կատեգորիա:Համաշխարհային ժառանգություն Եվրոպայում
*
Կատեգորիա:ՅՈՒՆԵՍԿՕ-ի Համաշխարհային ժառանգություն
Շոկոլադի համաշխարհային օր

**Շոկոլադի համաշխարհային օր** (), տոնը նշվում է ամեն տարի հուլիսի 11-ին։ Բացի դրանից, կա ևս մեկ համաշխարհային տոն այդ նույն անվանմամբ, որը նշվում է սեպտեմբերի 13-ին։

## Պատմություն և տոնում
Շոկոլադն առաջին անգամ ստացել են ացտեկները՝ այն անվանելով «աստվածների սնունդ», իսկ իսպանացիները, այն բերելով Եվրոպա, անվանել են «Սև ոսկի»։ Հուլիսի 11-ը՝ որպես շոկոլադի միջազգային օր, ընդունվել է 1995 թվականին, առաջին անգամ անցկացվել է Ֆրանսիայում։

Ռուսաստանի դաշնության որոշ խոշոր քաղաքներում Սանկտ Պետերբուրգից սկսած մինչև Վլադիվոստոկ հուլիսի 11-ին տեղի են ունենում միջոցառումներ, մրցույթներ և փառատոներ նվիրված այդ տոնին։ Հայաստանում 2016 թվականին առաջին անգամ The LOFT-ի կողմից անցկացվել է շոկոլադի փառատոն։

## Շոկոլադի ազգային օրեր
Շոկոլադի համաշխարհային օրվա հետ մեկտեղ կան այլ ավելի գլոբալ տոներ և ավելի քաղցր ամսաթվեր նվիրված այս ապրանքին։ Միացյալ Նահանգներում բացի շոկոլադի համաշխարհային օրվանից, ամեն տարի նշում են երկու «համազգային շոկոլադի օր», մեկը հուլիսի 7-ին և մյուսը հոկտեմբերի 28-ին։

## Տես նաև
* Ձվի միջազգային օր
* Խնձորի միջազգային օր

## Ծանոթագրություններ

## Արտաքին հղումներ
* Շոկոլադի համաշխարհային օր 

Կատեգորիա:Շոկոլադ
Անտոնիո Ռոլդան Մոնես

**Անտոնիո Ռոլդան Մոնես** (, ), իսպանացի պետական և քաղաքական գործիչ, Իսպանիայի 11-րդ և 12-րդ գումարման պատգամավորական ժողովի անդամ։

## Կենսագրություն
Անտոնիո Ռոլդան Մոնեսը ծնվել է 1983 թվականի մայիսի 4-ին Կատալոնիայի մայրաքաղաք Բարսելոնայում։ Միջնակարգ կրթությունն ավարտելուց հետո սովորել է Բարսելոնայի ինքնավար համալսարանում, որտեղ ստացել է բակալավրի աստիճան։ Դրանից հետո ուսանել է Սուսեքսի համալսարանի միջազգային հարաբերությունների և Կոլումբիայի համալսարանի տնտեսագիտության ֆակուլտետները։ Կոլումբիայի համալսարանում ստացել է մագիստրոսի գիտական աստիճան։

Համարվում է մեծանուն տնտեսագետ Լուիս Գարիկանոյի աշակերտներից մեկը։ Անտոնիո Ռոլան Մոնեսն ունի բազմաթիվ մասնագիտական աշխատություններ, որոնք նվիրված են տնտեսագիտությանը, շուկայաբանությանը և բիզնես-կառավարմանը։

Անտոնիո Ռոլան Մոնեսը եղել է Եվրոպական խորհրդարանում Իսպանիայի Թագավորության սոցիալիստական պատվիրակության գլխավոր քարտուղարն ու Եվրահանձնաժողովի էկոնոմիկայի և ֆինանսների բաժնի գլխավոր խորհրդատուն։ Աշխատանքային գործունեություն է ծավալել նաև, որպես քաղաքական ռիսկերի վերլուծաբան և Լոնդոնի տնտեսագիտական դպրոցի հետազոտող։

2015 թվականին Անտոնիո Ռոլդան Մոնեսը սկսել է իր քաղաքական գործունեությունը՝ անդամակցելով Իսպանիայի «քաղաքացիական» կուսակցությանը, որից հետո ընտրվել է, որպես կորտեսի պատգամավոր՝ Բարսելոնայի ընտրատարածքից։

## Ծանոթագրություններ

Կատեգորիա:Իսպանացի տնտեսագետներ
Կատեգորիա:Իսպանիայի կորտեսի պատգամավորներ
Կատեգորիա:Իսպանիայի պետական գործիչներ
Կատեգորիա:Իսպանիայի քաղաքական գործիչներ
Աղադիրի համաձայնագիր

**Աղադիրի համաձայնագիր** ( ; ), արաբական երկրների միջև գործող առևտրա-տնտեսական միություն։ Հայտնի է նաև **GAFTA** () անվամբ։

## Պատմություն
Հորդանանի, Մարոկկոյի, Եգիպտոսի և Թունիսի միջև ազատ առևտրի գոտու ստեղծման համաձայնագիրը կնքվել է 2004 թվականի փետրվարի 25-ին՝ Մարոկկոյի Աղադիր քաղաքում։

Համաձայնագիրը դարձավ ԵՄ միջերկրածովյան երկրների հետ քաղաքականության մասերից մեկը։ Համաձայնագիրը ներառված էր արաբակական երկրների զարգացման ռազմավարության մեջ և դիտարկվում էր որպես հիմք՝ «Ազատ առևտրի արաբական մեծ գոտու» (Greater Arab Free Trade Area - GAFTA) ստեղծման համար։ ԵՄ-ն, ծրագրին որպես օգնություն, հատկացրել է 4 միլիոն եվրո։

## Մասնակից երկրներ
### GAFTA-ի լիիրավ անդամ երկրներ

 Ալժիր

 Բահրեյն

 Եգիպտոս (2004 թվականի փետրվարի 25-ից)

 Հորդանան (2004 թվականի փետրվարի 25-ից)

 Իրաք

 Եմեն

 Կատար

 Քուվեյթ

 Լիբանան

 Լիբիա

 Մարոկկո (2004 թվականի փետրվարի 25-ից)

 Արաբական Միացյալ Էմիրություններ

 Օման

 Պաղեստին

 Սաուդյան Արաբիա

 Սիրիա

 Սուդան

 Թունիս (2004 թվականի փետրվարի 25-ից)

### GAFTA-ի թեկնածու երկրներ
 Ջիբութի

 Կոմորներ

 Մավրիտանիա

 Սոմալի

## Տես նաև
* Պարսից ծոցի համագործակցության խորհուրդ

## Ծանոթագրություններ

## Արտաքին հղումներ
Աղադիրի համաձայնագրի տեքստը

Կատեգորիա:Արաբական երկրների տնտեսություն
Կատեգորիա:Միջազգային տնտեսական կազմակերպություններ
Յուլիանա Բանզե

**Յուլիանա Բանզե** (, ), գերմանացի երգչուհի (սոպրանո)։

## Կենսագրություն
Մանկությունն անցել է Ցյուրիխում, հինգ տարեկանում սկսել է ջութակ նվագել։ Բալետ սովորել է Ցյուրիխի օպերայում, որտեղ էլ սկսել է սովորել երգել։ Ուսումը շարունակել է Մյունխենում Բրիգիտտ Ֆասսբենդերի մոտ։ Մյունխենում (1989 թ.) վոկալիստների մրցույթում ստացել է առաջին մրցանակ։ Նույն տարում առաջնելույթ է ունեցել Բեռլինի կոմիկական օպերայում, Մոցարտի «Կախարդական սրինգում» Պամինի դերակատարմամբ։ 1993 թվականին ստանում է Ֆրանց Շուբերտի Մեծ մրցանակը (ժյուրիի կազմում էին Էլիզաբեթ Շվարցկոպֆը և Դիտրիխ Ֆիշեր-Դիսկաուն)։ 1995 թվականին առաջելույթ է ունենում ԱՄՆ-ում Գուստավ Մալերի № 2 սիմֆոնիայի կատարմամբ Սենտ Լուիսի սիմֆոնիկ նվագախմբի հետ Լեոնարդ Սլատկինի գլխավորությամբ։ 2003 թվականին արժանացել է Ռոբերտ Շումանի մրցանակին։

Ամուսինը Կրիստոֆ Պոպպենը ջութակահար է և դիրիժոր։

## Երգացանկ
Կատարում է Բրամսի և Բերգի երգերը, Մալերի, Գիորգի Կուրթագի, Յորգ Վիդմանի վոկալ ստեղծագործությունները, դերեր Մոցարտի, Լյուդվիգ վան Բեթհովենի, Շուբերտի, Շումանի, Չայկովսկու, Պֆիցների, Խումպերդինկի, Յանչեկի օպերաներում։ Բանզեն առաջինն է կատարել Սպիտակաձյունիկի դերը Խ. Խոլիգերի համանուն օպերայում։ 2005-2006 թվականներին Անդրաշ Շիֆֆի և ֆրանկոավստրիական Mosaïques կվարտետի հետ համատեղ Վայմարում մասնակցել է Բախի նոր բացված Alles mit Gott und nichts ohn' ihn արիայի համաշխարհային պրեմիերային։
 
## Մանկավարժական գործունեություն
2007 թվականից Մյունխենի երաժշտության և թատրոնի բարձրագույն դպրոցի պրոֆեսոր է։

## Ծանոթագրություններ

Կատեգորիա:Գերմանացի երգչուհիներ
Կատեգորիա:Գերմանացի սոպրանոներ‎
Կատեգորիա:Գերմանացի օպերային երգիչներ
Կատեգորիա:20-րդ դարի օպերային երգչուհիներ
Ֆեռան Բել Աքսենսի

**Անտոնիո Ռոլդան Մոնես** (, ), իսպանացի պետական և քաղաքական գործիչ, Իսպանիայի 11-րդ և 12-րդ գումարման պատգամավորական ժողովի անդամ։

## Կենսագրություն
Անտոնիո Ռոլդան Մոնեսը ծնվել է 1965 թվականի հունիսի 1-ին Տորտոսայում։ Սովորել է Բարսելոնայի համալսարանի տնտեսագիտության և բիզնես-կառավարման բաժինը։

1991 թվականին նրա նախաձեռնությամբ հիմնադրվել է մի ընկերություն, որտեղ նա աշխատել է, որպես հարկային խորհրդատու։ Դրանից հետո եղել է Բարսելոնայի պետական համալսարանի դոցենտ, 1990-2005 թվականներից՝ պրոֆեսոր։

2003 թվականին Իսպանիայում կայացած քաղաքային ընտրությունների արդյունքում ընտրվել է Տորտոսայի քաղաքային խորհրդի ղեկավար։ 2007 թվականին դարձել է Տորտոսայի քաղաքապետ։ Այս պաշտոնում վերջինս վերահաստատվել է 2011 թվականի տեղական ինքնակառավարման մարմինների և 2015 թվականի քաղաքային ընտրություններում։ 2015 թվականի ընտրություններում հաղթանակել է ճնշող մեծամասնությամբ։

2003 թվականից 2007 թվականներին Ֆեռան Բել Աքսենսին եղել է տարածաշրջանային խորհրդի նախագահ։ 2011 թվականի ընտրություններում դարձել է Տառագոնայի ինքնավար համայնքի սենատոր, իսկ 2015-2016 թվականների ընդհանուր ընտրությունների արդյունքում դարձել է ժողովրդավարության և ազատության հարցերով տեղակալ։

Հունիսի 16-ից զբաղեցնում է Իսպանիայի Կորտեսի պատգամավորի աթոռը՝ Կատալոնիայի Եվրոպական Դեմոկրատական կուսակցությունից։

## Ծանոթագրություններ

Կատեգորիա:Բարսելոնայի համալսարանի շրջանավարտներ
Կատեգորիա:Իսպանացի տնտեսագետներ
Կատեգորիա:Իսպանիայի կորտեսի պատգամավորներ
Կատեգորիա:Իսպանիայի քաղաքական գործիչներ
Կատեգորիա:Կատալոնիայի քաղաքական գործիչներ
Կատեգորիա:Պետական գործիչներ
Համացանցային լրագրություն

**Համացանցային լրագրություն,** լրագրության նոր տեսակ , որն առաջացել է XX դարի վերջերին, համացանցի տարածման հետ զուգընթաց։

Համացանցի յուրահատկությունները թույլ տվեցին համակարգել տեղեկատվական հեռարձակումը հանրության լայն հատվածի վրա , առանց հատուկ տեխնիկական ենթակառուցվածքի տեղակայման։ Այսպիսով, գրեթե յուրաքանչյուր ցանկացող հնարավորություն ստացավ ստեղծելու զանգվածային լրատվության միջոցներ։

Համացանցային հրատարակությունները կարող են և ունենալ ԶԼՄ-ի պաշտոնական կարգավիճակ և ոչ։ Առցանց հրատարակություններում աշխատող լրագրողը (համացանցային լրագրողը), որպես կանոն չի բախվում ավանդական լրագրության ատրիբուտների հետ, որոնք մասնագիտացված են լուսանկարման և ձայնագրման համար սարքավորումներով, պոլիգրաֆիայով։

Կարևոր է հանդիսանում համացանցում աշխատող լրագրողի աշխատանքը իրավական տեսանկյունից։ Փաստացի լրագրողը պատասխանատվություն է կրում հրատարակված ինֆորմացիայի համար։

Լայն տարածում է գտել անհատական լրագրությունը։ Դա նոր երևույթ է, որը ստացել է իր տարածումը լրագրության մեջ։ Ցանկացած անձ կարող է հանդիսանալ ինֆորմացիա ստեղծող և տարածող, առանց որևէ հսկողության և ինչ-որ արտաքին սահմանափակումների։

Սկսել է զարգանալ ու տարածում ձեռք բերել բլոգոլորտը. հասարակության, մամուլի ու գիտնականների մոտ հարց է ծագում, կարող են արդյոք բլոգները դուրս մղել ասպարեզից այսպես կոչված «ավանդական ԶԼՄ»-ները։ Ներկա օրերում շատերն են գալիս այն եզրակացության, որ պրոֆեսիոնալ լրագրությունը և բլոգոլորտը (որին երբեմն անվանում են «անհատական» կամ «քաղաքացիական» լրագրություն) լրացնում են միմյանց, քանզի մեկի առավելությունները լրացնում են մյուսի թերությունները, ու հակառակը։

## Ծանոթագրություններ

Կատեգորիա:Թվային մեդիա
Կատեգորիա:Առցանց լրագրություն
Կատեգորիա:Լրագրության ժանրեր
Կատեգորիա:Քաղաքացիական լրագրություն
Կատեգորիա:Նոր մեդիա
Կատեգորիա:Քաղաքացիական մեդիա
Կատեգորիա:Տեխնոլոգիաները հասարակությունում
ԼԳԲՏ իրավունքները Ռուսաստանում

**Լեսբիների, գեյերի, բիսեքսուալների, տրանսգենդերների (ԼԳԲՏ) իրավունքները Ռուսաստանում** օրինապես ճանաչված չեն ինչպես իրավական տեսանկյունից, այդպես էլ հասարակության կողմից։

## Ամփոփիչ աղյուսակ

## Ծանոթագրություններ

Կատեգորիա:ԼԳԲՏ իրավունքները Ռուսաստանում
Քաղաքացիների ռազմաուսումնական ճամբար

**Քաղաքացիների ռազմաուսումնական ճամբարներ, ՔՌՈՒՃ** (), Միացյալ Նահանգների ռազմաուսումնական ծրագիր էր։ 1921 թվականից մինչև 1940 թվականը ամռանը գործող ամենամյա ճամբարները տարբերվում էին Ազգային գվարդիայի և պահեստազորայինների ուսումից այն բանով, որ հնարավորություն էին տալիս արական սեռի քաղաքացիներին ստանալ բազային զինվորական պատրաստվածություն առանց պարտադիր զինծառայություն անցնելու։ ՔՌՈՒՃ-երը գործում էին 1920 թվականի Ազգային պաշտպանության մասին օրենքի () հիման վրա որպես կոմպրոմիս, քանի որ այս դեպքում մերժվեց համընդհանուր պարտադիր զինվորական պատրաստվածության գաղափարը։

## Փլասթբուրգյան ճամբարներ
ՔՌՈՒՃ-ները ԱՄՆ-ում մասնավոր քաղաքացիների կողմից մինչև ԱՄՆ-ը Առաջին համաշխարհային պատերազմին միանալը կազմակերպված կամավոր նախազորակոչային պատրաստության՝ «Փլասթբուրգյան ճամբարների» () ծրագրի շարունակությունն են հանդիսացել։ Այդ ճամբարները հիմնավել էին և ֆինանսավորվում էին մի շարք ազդեցիկ, Անտանտայի և նրա կողմնակիցների համախոհ ամերիկացիների՝ Պատրաստվածության շարժման () կողմից։

## Գրականություն
*
*
* Other editions are available.

## Արտաքին հղումներ
*The Plattsburg Movement and its Legacy, ''Relevance,'' Autumn 1997.
*Lost battalions: the Great War and the crisis of American nationality By Richard Slotkin
*Between the Wars: Citizens' Military Training Camp (CMTC)  from the Fort George G. Meade Museum

Կատեգորիա:Առաջին համաշխարհային պատերազմ
Կատեգորիա:Ռազմական կրթություն և պատրաստություն ԱՄՆ-ում
! (ալբոմ)

**!**, ամերիկյան *[[The Dismemberment Plan]]* ինդի ռոք խմբի դեբյուտային ստուդիական ալբոմը։ Այն թողարկվել է 1995 թվականի հոկտեմբերի 2-ին DeSoto Records լեյբլում։ Խմբի սկզբնական թմբկահար Սթիվ Քամինգսը նվագել է ալբոմում, բայց լքել է խումբը թողարկումից կարճ ժամանակ անց։

## Ստեղծագործությունների ցանկ

## Ձայնագրման մասնակիցները
* Էրիկ Աքելսոն — բաս
* Ջեյսոն Քադել — կիթառ
* Սթիվ Քամմինգս — հարվածային
* Թրեվիս Մորիսոն — վոկալ, կիթառ

### Տեխնիկական անձնակազմը
* Էնդի Հարենքո և Դոն Ցիենտարա — ձայնագրում

## Ծանոթագրություններ

## Արտաքին հղումներ

Կատեգորիա:1995 ալբոմներ
Կատեգորիա:Ռոք ալբոմներ
Կատեգորիա:Անգլալեզու ալբոմներ
Մյունխենի երաժշտության և թատրոնի բարձրագույն դպրոց

**Մյունխենի երաժշտության և թատրոնի բարձրագույն դպրոց** (), բարձրագույն ուսումնական հաստատություն Մյունխենում։

## Պատմություն
Մյունխենի երաժշտության և թատրոնի բարձրագույն դպրոցը հիմնադրվել է 1846 թվականին որպես մասնավոր հաստատություն, 1867 թվականին Լյուդվիգ II  թագավորի օրոք դարձել է Բավարիայի թագավորական երաժշտական դպրոց, որն ի սկզբանե գոյություն է ունեցել թագավորի անհատական միջոցների շնորհիվ, իսկ 1874 թվականից` պետական բյուջեի։

1892 թվականին կառույցը կոչվել է թագավորական երաժշտական ակադեմիա, 1924 թվականից` Երաժշտության պետական ակադեմիա, 1998 թվականից`  Մյունխենի երաժշտության և թատրոնի բարձրագույն դպրոց։

1957 թվականին դպրոցը տեղափոխվել է ներկայիս շենք` Ֆյուրերբաու կառույց, որը եղել է Նացիոնալ-սոցիալիստական գերմանական բանվորական կուսակցության գլխամասը։ Ադոլֆ Հիտլերի նախկին մասնավոր սենյակը վերածվել է փորձասենյակի։

## Ղեկավարներ


* Ֆրանց Հաուզեր (1846-1864)
* Հանս ֆոն Բյուլով (1867-1869)
* Կառլ ֆոն Պերֆալ (1874-1901)
* Բեռնարդ Ստավենհագեն (1901-1904)
* Ֆելիքս Մոտլ (1904-1911)
* Հանս Բուսմայեր (1911-1919)
* Բերտոլդ Կելերման (1919-1920)
* Զիգմունդ ֆոն Հաուզեգեր (1920-1934)
* Ռիխարդ Տրունկ (1934-1945)
* Յոզեֆ Հաս (1946-1950)
* Ռոբերտ Հերգեր (1950-1954)
* Կառլ Հելլեր (1954-1972)
* Ֆրից Շիրի (1972-1981)
* Դիտհարդ Հելդման (1981-1988)
* Կլաուս Շիլդե (1988-1991)
* Կոռնելիուս Էբերհալդ (1991-1995)
* Ռոբերտ Հոլմշրոտ (1995-2003)
* Զիգֆրիդ Մաուզեր (2003 թվականից)


## Հայտնի դասախոսներ

* Էլիսո Վիրսալաձե
* Կոլին Դևիս
* Հանս Կնապպերսբուշ
* Հորստ Լեյխման
* Կառլ Օրֆ
* Հանս Պֆիցներ
* Յոզեֆ Ռայնբերգեր
* Մաքս Ռեգեր
* Կառլ Ամադեուս Հարտման
* Հանս Վերներ Հենցե
* Ֆրանսուա Հենցե
* Աննա Չումաչենկո 
* Էնյոտ Շնայդեր
* Մաքս Ցենգեր
* Բերնհարդ Շոլց
 

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Բարձրագույն ուսումնական հաստատություններ
Կատեգորիա:1846 հիմնադրումներ
The Feel Good Record of the Year

***The Feel Good Record of the Year*** , No Use for a Name խմբի իններորդ ստուդիայում ձայնագրած ալբոմ, որը թողարկվել է 2008 թվականին։

## Ալբոմի մասին
*The Feel Good Record of the Year* ձայնագրվել է Ֆորտ-Քոլլինս քաղաքում, Կոլորադո նահանգում Blasting Room ձայնագրման ստուդիայում։ Պրոդյուսերները եղել են Բիլ Սթիվենսոնը և Ջեյսոն Լիվեմորը (Descendents, Rise Against, Good Riddance, 7 Seconds) և թողարկվել է 2008 թվականի ապրիլի 1-ին։

## Ստեղծագործությունների ցանկ
# «Biggest Lie» (2:11)
# «I Want to Be Wrong» (2:44)
# «Yours to Destroy» (3:25)
# «Under the Garden» (3:01)
# «Sleeping Between Trucks» (2:05)
# «Domino» (3:02)
# «The Feel Good Song of the Year» (3:09)
# «The Trumpet Player» (3:09)
# «Night of the Living Living» (2:28)
# «Ontario» (1:55)
# «Pacific Standard Time» (2:48)
# «The Dregs of Sobriety» (2:44)
# «Kill the Rich» (2:06)
# «Take It Home» (2:42)

## Ձայնագրման մասնակիցները
* Թոնի Սլայ (Tony Sly) - վոկալ, կիթառ
* Քրիս Ռեսթ (Chris Rest) - կիթառ
* Մեթ Ռիդլ (Matt Riddle) - բաս-կիթառ
* Ռոռի Քոֆ (Rory Koff) - թմբկահար

## Գեղարվեստական ստեղծագործությունը
* Մեթ Շվարց (Matt Schwartz) – Կազմ 
* Գիլես Բարո (Gilles Baro) – Լուսանկարչություն

## Լրացուցիչ երաժիշտներ
* Անդրյու Բեռլին (Andrew Berlin) – Կլարնետ, երգեհոն, դաշնամուր
* Ջեյսոն Լայվերմոր (Jason Livermore) – հարվածային գործիք

## Արտաքին հղումներ
* Ալբոմը լեյբլի կայքում
* Ալբոմը amazon կայքում
* https://www.punknews.org/review/7175/no-use-for-a-name-the-feel-good-record-of-the-year
* [ամբողջական ալբոմը [ՅուԹյուբ]ի կայքում]

Կատեգորիա:Ստուդիական ալբոմներ
Կատեգորիա:No Use for a Name
Կատեգորիա:2008 ալբոմներ
Օլգա Պալեյի պալատ

**Իշխանուհի Օլգա Պալեյի պալատ** (), մեծ իշխան Պավել Ալեքսանդրի և նրա կնոջ ՝ Օլգա Պալեյի նախկին պալատը Պուշկին քաղաքում։ Կառուցվել է 1911-1914 թվականներին ճարտարապետ Կարլ Շմիդտի կողմից։ Գտնվում է Խորհրդային (նախկինում՝ Պաշկովսկի) նրբ. 2 հասցեում։

Իշխանները, պալատի տերերը երկար ժամանակ բնակվում էին Փարիզում և դրա հետևանքով է ըստ երևույթին որոշվել կառույցի տեսքը։ Շենքը կառուցվել է նեոկլասիցիզմի ոճով և նմանվել է ֆրանսիական պալատներին, ինչպիսիք են Փոքր Տրանոնը և Կոմպենսկիյը։ Կահույքը պատվիրվել է ֆրանսիական «Բուլանժ» ընկերությունում։ Պալատի սենյակներում և դահլիճներում տեղավորված էին ծավալուն հավաքածուներ։

1918 թվականին պալատում բացվել է թանգարան, որտեղ էքսկուրսիաները վարել է հենց ինքը՝ Օլգա Պալեյը։ Պատերազմի ժամանակ շենքը խիստ տուժել է։ 1952 թվականին շինությունը հանձնվել է ԽՍՀՄ-ի Ռազմածովային ուժերի ուսումնարանին, որի արդյունքում 1977 թվականին ստեղծվեց Պուշկինի անվան բարձրագույն Ռազմական ինժեներաշինարարական ուսումնարանը։ Պալատի Շինարարական ուսումնարանին փոխանցվելուց հետո, 1950-ական թվականներին շինությունը վերակառուցվել է։ 1977 թվականին Պուշկինի անվան բարձրագույն Ռազմական ինժեներաշինարարական ուսումանարանի և Ռազմական ճարտարաշինարարական ինստիտուտի միաձուլմից հիմնվեց Ռազմական ինժեներա-տեխնիկական համալսարանը, որտեղ որոշ ժամանակ պալատի վրա կար Ուսումնական բազա № 2 գրությունը։

Ռազմական ինժեներա-տեխնիկական համալսարանին միանալուց հետո 2010 թվականին դարձել է բանակի գեներալ Ա.Վ.Խրուլյովայի անվան Ռազմական թիկունքի և տրանսպորտի համալսարանի մասնաճյուղ, իսկ նախկին Ուսումնական բազա № 2 հանվել է։ Պալատը դարձել է ավերակ և մի քանի տարի մնացել է այդպես, ապա 2013 թվականին այն հանձնվել է Գ.Ի. Տուների անվան Մանկական օրթոպեդիկ գիտահետազոտական ինստիտուտին։


Schmidt dvorets paley hall.jpg|*Նախասրահ*


## Ծանոթագրություններ

## Գրականություն
* Э. Фогт. Архитектор Карл Шмидт / Э. Фогт, Б. М. Кириков. — СПб. : Коло, 2011. — С. 253—255

## Արտաքին հղումներ
* 
* Дворец княгини Палей на сайте PUSHKIN.RU   
* Г. Семёнова. Дворец княгини Палей // Адреса Петербурга. № 32 

Կատեգորիա:1914
Կատեգորիա:Նեոդասականություն
Կատեգորիա:Ռոմանովների պալատներ